Varaždin, 3.2.2017.

PRIJAVA O UČINJENOM STEGOVNOM PRIJESTUPU

Na temelju članka 15. i članka 5., stavak2., točka 6. Pravilnika stegovnoj i materijalnoj odgovornosti studenata i drugih polaznika Fakulteta organizacije i informatike (u daljnjem tekstu: Pravilnik) podnosim prijavu Stegovnom sudu za studenta:

* Ivan Barun, studij PDS IPS (JMBAG: 0016127139)

**OPIS STEGOVNOG PRIJESTUPA**

Student Ivan Barun je bespravno dvaput rješavao popravni kolokvij iz lab. vježbi o kojem mu ovisi potpis iz Informatike 1. Prvi i jedini pokušaj na koji je, po pravilima rada na kolegiju, imao pravo, ocijenjen je negativno. Dan kasnije se bez dozvole i bez ikakve najave pojavio u terminu druge grupe i na prijevaru ponovo pristupio rješavanju istog popravnog kolokvija. Prijevara je otkrivena tek na kraju, kod pokušaja ponovnog uploadanja rješenja u Moodle.

Detaljnija kronologija događanja:

* Student je 19. siječnja 2017. (četvrtak, 8:00 do 9:30, dv. 14., kod asistentice A. Sobodić) rješavao popravni kolokvij iz gradiva lab. vježbi na kolegiju Informatika 1.
* Rješenja zadataka koje je student u četvrtak uploadao u Moodle ocijenjena su negativno od strane asistentice A. Sobodić, čime student Ivan Barun ostaje bez potpisa iz Informatike 1.
* Idući dan tijekom prijepodneva (petak, 20. siječnja 2017.) bili su javno objavljeni djelomični rezultati popravaka svih studenata koji su do petka rješavali popravne kolokvije, uključujući i negativne rezultate za studenta Ivana Barun.
* Istog dana (petak, 20.1.2017) u terminu posljednje grupe (dv. 15, 15:30 do 17:00, pod nadzorom M. Zlatovića) student Ivan Barun bez dozvole ponovo je pristupio rješavanju kolokvija.
* Na kraju termina ustanovljeno je da je student Ivan Barun već jednom predao rješenja u Moodle i da bespravno ponovo pristupio rješavanju istog.

Zbog gore navedenoga molimo da se protiv studenta Ivana Barun pokrene stegovni postupak.

doc. dr. sc. Igor Balaban

dr. sc. Miran Zlatović

Aleksandra Sobodić, mag. inf.

Dostaviti:

* Stegovnom sudu
* Prodekanu za nastavu
* Nositeljima kolegija